PMIndiaData/PMIndiaSum huggingface dataset:
আগামীকাল ‘মেক ইন ইন্ডিয়া’ কর্মসূচির আনুষ্ঠানিক সূচনা করবেন প্রধানমন্ত্রী

আগামীকাল মুম্বাই যাচ্ছেন প্রধানমন্ত্রী শ্রী নরেন্দ্র মোদী। সেখানে বান্দ্রার কুরলা কমপ্লেক্সে এম এম আর ডি এ গ্রাউন্ডে ‘মেক ইন ইন্ডিয়া’ কেন্দ্রটির উদ্বোধন করবেন তিনি। সুইডেন ও ফিনল্যান্ডের প্রধানমন্ত্রীকে সঙ্গে নিয়ে তিনি ঘুরে দেখবেন কেন্দ্রটি। তাঁর সঙ্গে থাকবেন ভারত ও বিদেশের বিশিষ্ট ব্যক্তিবর্গ। বিদেশি নেতৃবৃন্দের সঙ্গে দ্বিপাক্ষিক বৈঠকেও মিলিত হবেন প্রধানমন্ত্রী। ওরলির এন এস সি আই-তে ‘মেক ইন ইন্ডিয়া’ কর্মসূচির আনুষ্ঠানিক সূচনা করবেন শ্রী নরেন্দ্র মোদী। দেশ-বিদেশের বরিষ্ঠ নেতা ও শিল্পগোষ্ঠীর কর্তাব্যক্তিদের উপস্থিতিতে একটি সমাবেশেও ভাষণ দেবেন তিনি। ‘মেক ইন ইন্ডিয়া’ সপ্তাহ পালন এই বিশেষ কর্মসূচিটিতে অংশগ্রহণের বিষয়টিকে আরও উৎসাহিত করে তুলবে। নির্মাণ সংক্রান্ত কাজকর্মে ভারতের সাফল্যও তুলে ধরা হবে বিশ্ব প্রতিনিধিদের সামনে। এছাড়াও, নির্মাণ শিল্পের ক্ষেত্রে ভারতকে একটি পছন্দের স্থান হিসেবে বিশ্বের সামনে তুলে ধরারও চেষ্টা করা হবে এই সপ্তাহটিতে। সারা সপ্তাহ জুড়ে দেশ-বিদেশের শিল্পকর্তা, শিক্ষাবিদ এবং কেন্দ্র ও রাজ্যস্তরের প্রশাসনিক কর্তা-ব্যক্তিদের সঙ্গে যোগাযোগ ও সংযোগ রক্ষার কাজও করা হবে। আগামীকাল মুম্বাই পৌঁছনোর অব্যবহিত পরেই বোম্বে আর্ট সোসাইটি ভবনের একটি নতুন কমপ্লেক্স উদ্বোধন করবেন প্রধানমন্ত্রী। ভাষণ দেবেন সেখানকার এক জনসমাবেশেও। /
তাসখন্দে এসসিও শীর্ষ বৈঠক : চিনের প্রেসিডেন্টের সঙ্গে মতবিনিময় ভারতের প্রধানমন্ত্রীর

সাংহাই সহযোগিতা সংগঠন (এসসিও)-এর শীর্ষ বৈঠকের পাশাপাশি বৃহস্পতিবার চিনের প্রেসিডেন্ট মিঃ জি জিনপিং-এর সঙ্গে আলোচনা ও মতবিনিময় করেন প্রধানমন্ত্রী শ্রী নরেন্দ্র মোদী। এসসিও-তে ভারতের অন্তর্ভুক্তিকে স্বাগত জানিয়ে মিঃ জিনপিং বলেন যে এর ফলে এই সংগঠনটি আরও শক্তিশালী হয়ে উঠবে। এসসিও-তে ভারতের সদস্যপদকে সমর্থন জানানোর জন্য চিনের প্রেসিডেন্টকে বিশেষ ধন্যবাদ জানান ভারতের প্রধানমন্ত্রী। সোল-এ পরমাণু সরবরাহকারী গোষ্ঠীর (এনএসজি) যে বৈঠক অনুষ্ঠিত হতে চলেছে, সেখানে এনএসজি-তে ভারতের সদস্যপদে অন্তর্ভুক্তির বিষয়টি আলোচিত হবে একথা উল্লেখ করে প্রধানমন্ত্রী শ্রী মোদী সদস্যপদে ভারতের আবেদনকে ন্যায় ও যুক্তির সঙ্গে যাতে চিন বিবেচনা করেসেজন্য অনুরোধ জানান মিঃ জিনপিং-কে। সদস্যপদে ভারতের এই আবেদন ন্যয়সঙ্গত বলে দাবি করেন ভারতের প্রধানমন্ত্রী। সোল-এর বৈঠকে আলোচনা ও মতবিনিময়ের মাধ্যমে যে সর্বসম্মত সিদ্ধান্ত গ্রহণ করা হবে চিন তাতে সক্রিয়ভাবে অংশ নেবে বলেও তিনি আশা ব্যক্ত করেন। /
প্রধানমন্ত্রী কোভিড-১৯ আপদকালীন তহবিলে সাহায্য করার জন্য মালদ্বীপের সরকার –এর প্রশংসা করেছেন

প্রধানমন্ত্রী নরেন্দ্র মোদী কোভিড-১৯ আপদকালীন তহবিলে ২ লক্ষ্ মার্কিন ডলার সাহায্য করার জন্য মালদ্বীপ সরকারের প্রতি গভীর কৃতজ্ঞতা প্রকাশ করেছেন। এক টুইট বার্তায় প্রধানমন্ত্রী বলেছেন, “এই সাহায্য বিশ্বব্যাপী কোভিড-১৯ মহামারী মোকাবিলায় সম্মিলিত লড়াইয়ের সঙ্কল্প আরও দৃঢ় করবে। ”
বৈশাখী উপলক্ষে প্রধানমন্ত্রীর জনগনকে শুভেচ্ছা

প্রধানমন্ত্রী শ্রী নরেন্দ্র মোদী, বৈশাখী উপলক্ষে জনগনকে শুভেচ্ছা জানিয়েছেন। এক শুভেচ্ছা বার্তায় প্রধানমন্ত্রী বলেছেন, “বৈশাখী উপলক্ষে দেশবাসীকে অনেক অনেক শুভেচ্ছা জানাই। নতুন ভাবাবেগে যুক্ত এই উৎসব, সবার জীবনে নতুন শক্তি ও উৎসাহকে সঞ্চারিত করুক। ”
আদিবাসী সম্প্রদায়ের শিক্ষা, ক্রীড়া এবং আর্থিক অন্তর্ভুক্তির ক্ষেত্রে এক সহায়ক ভূমিকা পালন করতে পারেন রাজ্যপালরা – বললেন প্রধানমন্ত্রী

দেশের আদিবাসী সম্প্রদায় যাতে শিক্ষা, ক্রীড়া এবং আর্থিক অন্তর্ভুক্তিমূলক সরকারি কর্মসূচিগুলির সুযোগ পূর্ণ মাত্রায় গ্রহণ করতে পারে, তা নিশ্চিত করতে এক সহায়ক ভূমিকা পালন করতে পারেন রাজ্যপালরা। বিশেষত যে সমস্ত রাজ্যে আদিবাসীদের সংখ্যা উল্লেখযোগ্য মাত্রায় রয়েছে সেখানে রাজ্যপালরা এই ভূমিকা ভালোভাবেই পালন করতে পারেন। রাষ্ট্রপতি ভবনে আয়োজিত ৪৯তম রাজ্যপাল সম্মেলনে আজ (৪ জুন, ২০১৮) একথা বলেন প্রধানমন্ত্রী শ্রী নরেন্দ্র মোদী। দেশের স্বাধীনতা সংগ্রামে আদিবাসী সম্প্রদায় যে এক গুরুত্বপূর্ণ ভূমিকা পালন করেছে একথাও প্রসঙ্গত উল্লেখ করেন তিনি। প্রধানমন্ত্রী বলেন, আদিবাসী সম্প্রদায়ের এই অবদানকে অবশ্যই স্বীকৃতি দেওয়া প্রয়োজন যাতে ভবিষ্যৎ প্রজন্মের জন্য তা যথাযথভাবে সংরক্ষণ করা যায়। এজন্য ডিজিটাল সংগ্রহশালা গড়ে তোলারও পরামর্শ দেন তিনি। দেশবাসী যাতে বিভিন্ন কেন্দ্রীয় প্রকল্প ও কর্মসূচির সর্বোচ্চ সুফল ভোগ করতে পারেন তা নিশ্চিত করতে জীবনের বিভিন্ন ক্ষেত্রে রাজ্যপালরা কিভাবে তাঁদের অভিজ্ঞতাকে কাজে লাগাতে পারেন তাও এদিন সবিস্তারে ব্যাখ্যা করেন প্রধানমন্ত্রী। তিনি বলেন, রাজ্যপালদের ভূমিকা শুধুমাত্র প্রাতিষ্ঠানিকই নয়, সেইসঙ্গে অন্যদিক থেকেও নানাভাবে গুরুত্বপূর্ণ। দেশের যুক্তরাষ্ট্রীয় ও সাংবিধানিক কাঠামোর মধ্যে থেকে তাঁদের কাজ করে যেতে হয়। রাজ্যপালরা যে বিভিন্ন বিশ্ববিদ্যালয়ে আচার্যের ভূমিকাও পালন করে থাকেন, একথাও আজ স্মরণ করিয়ে দেন শ্রী নরেন্দ্র মোদী। তিনি বলেন, যুবসমাজের মধ্যে যোগাভ্যাস বা যোগচর্চা সম্পর্কে সচেতনতা গড়ে তোলার একটি সুযোগ হিসাবে ২১ জুন আন্তর্জাতিক যোগ দিবসকে কাজে লাগানো যেতে পারে। অন্যদিকে, মহাত্মা গান্ধীর সার্ধশত জন্মবার্ষিকী উদযাপনে দেশের বিশ্ববিদ্যালয়গুলিরও যে এক বিশেষ ভূমিকা রয়েছে, একথারও উল্লেখ করেন তিনি। জাতীয় পুষ্টি মিশন, গ্রামীণ বৈদ্যুতিকরণ এবং উন্নয়নকামী রাজ্যগুলির জন্য বিভিন্ন কর্মসূচি প্রসঙ্গে শ্রী মোদী বলেন যে সাম্প্রতিককালে বিদ্যুতের সুযোগ পৌঁছে যাওয়া গ্রামগুলিতে রাজ্যপালরা তাঁদের সফরসূচির মাধ্যমে বৈদ্যুতিকরণের সুফলগুলি সরেজমিন প্রত্যক্ষ করতে পারেন। প্রধানমন্ত্রী বলেন যে সাম্প্রতিককালে ‘গ্রাম স্বরাজ অভিযান’-এর সূচনা হয় ১৪ই এপ্রিল। ঐ সময়কালে দেশের ১৬ হাজারেরও বেশি গ্রামে সাতটির মতো গুরুত্বপূর্ণ কর্মসূচি সম্পূর্ণভাবে রূপায়িত হয়েছে। জন-অংশীদারিত্বের মাধ্যমে এই গ্রামগুলি সাতটি বিভিন্ন সমস্যা থেকে মুক্ত হয়েছে। আগামী ১৫ই আগস্টকে লক্ষ্যমাত্রা চিহ্নিত করে আরও ৬৫ হাজার গ্রামকে নিয়ে আসা হচ্ছে ‘গ্রাম স্বরাজ অভিযান’-এর আওতায়। ৫০তম রাজ্যপাল সম্মেলন যাতে আগামী বছরের শুরুতেই অনুষ্ঠিত হয়, সেভাবে কর্মসূচি ছকে ফেলার পরামর্শ দেন শ্রী নরেন্দ্র মোদী। তাঁর মতে, এর ফলে এই বার্ষিক সম্মেলন আরও বেশি মাত্রায় ফলপ্রসূ হয়ে উঠতে পারে। /…
ডঃ শ্যামা প্রসাদ মুখোপাধ্যায়ের জন্ম জয়ন্তীতে প্রধানমন্ত্রীর শ্রদ্ধাজ্ঞাপন

প্রধানমন্ত্রী শ্রী নরেন্দ্র মোদী আজ ডঃ শ্যামা প্রসাদ মুখোপাধ্যায়ের জন্ম জয়ন্তীতে শ্রদ্ধাজ্ঞাপন করেছেন। এক ট্যুইট বার্তায় প্রধানমন্ত্রী বলেছেন “ডঃ শ্যামা প্রসাদ মুখোপাধ্যায়ের জন্ম জয়ন্তীতে আমি তাঁর প্রতি প্রণাম জানাই। তাঁর উচ্চ আর্দশ আমাদের দেশের লক্ষ লক্ষ মানুষকে অনুপ্রাণিত করেছে। দেশের ঐক্য ও অগ্রগতির লক্ষ্যে ডঃ মুখোপাধ্যায় আজীবন নিজেকে উৎসর্গ করেছেন। তিনি এক জন মহান পণ্ডিত ও বুদ্ধিজীবী হিসেবে তাঁর স্বতন্ত্র পরিচয় রেখে গেছেন।”
প্রধানমন্ত্রী প্যারা অলিম্পিক গেমসের সূচনায় ভারতীয় দলকে শুভেচ্ছা জানিয়েছেন

নতুন দিল্লি, ২৪ আগস্ট, ২০২১ প্রধানমন্ত্রী শ্রী নরেন্দ্র মোদী টোকিওতে আয়োজিত প্যারা অলিম্পিক গেমসের সূচনায় আজ ভারতীয় দলকে শুভেচ্ছা জানিয়েছেন। এক টুইট বার্তায় প্রধানমন্ত্রী বলেছেন," প্যারা অলিম্পিক-এর প্রারম্ভে ভারতীয় দলের প্রতি আমার শুভেচ্ছা জ্ঞাপন করছি। প্যারা অলিম্পিক গেমসে ভারতের হয়ে অংশগ্রহণকারী খেলোয়াড়দের জন্য আমরা গর্বিত।"
ভারত ও কিরঘিজস্থানের মধ্যেযুব ও ক্রীড়া বিষয়ক সহযোগিতা   :   আলোচনাকেন্দ্রীয় মন্ত্রিসভায়

ভারতের সঙ্গে ইন্দোনেশিয়া এবং কিরঘিজস্থান সাধারণতন্ত্রের সম্পাদিত মউগুলিসম্পর্কে বুধবার কেন্দ্রীয় মন্ত্রিসভার বৈঠকে বিশদভাবে অবহিত করা হয় প্রধানমন্ত্রীশ্রী নরেন্দ্র মোদীকে। বৈঠকে নেতৃত্ব দেন প্রধানমন্ত্রী স্বয়ং। ইন্দোনেশিয়ার সঙ্গেস্বাক্ষরিত চুক্তিটি যুব ও ক্রীড়া সংক্রান্ত বিষয়ে। অন্যদিকে, যুব বিকাশ কর্মসূচিরক্ষেত্রে সহযোগিতা প্রসারের লক্ষ্যে চুক্তি সম্পাদিত হয় কিরঘিজ সাধারণতন্ত্রেরসঙ্গে । যুবসমাজের মধ্যে মত ও চিন্তাভাবনা বিনিময় এবং মূল্যবোধ ও সংস্কৃতির আদান-প্রদানেরবিষয়টিকে বিশেষভাবে উৎসাহ দেওয়া হয় আন্তর্জাতিক যুব সফর বিনিময় কর্মসূচির মাধ্যমে।এছাড়াও, এর মধ্য দিয়ে যুবক-যুবতীদের মধ্যে বৃদ্ধি পায় আন্তর্জাতিক প্রেক্ষাপটসম্পর্কে বিশেষ ধ্যানধারণা। শান্তি ও সমঝোতার বাতাবরণ গড়ে তুলতে এবং বিভিন্ন দেশেরমধ্যে মৈত্রী সম্পর্কের প্রসারেও সাহায্য করে এই বিনিময় কর্মসূচি। অংশীদারিদেশগুলিতে যুব ও ক্রীড়া ক্ষেত্রে সহযোগিতা প্রসারের মাধ্যমে যুব সমাজের বিকাশ এবংক্রীড়া ক্ষেত্রের প্রসার ও উন্নয়ন নানাভাবে উৎসাহিত হয়। যুব ও ক্রীড়া বিষয়ক ক্ষেত্রে দ্বিপাক্ষিক সফর বিনিময় কর্মসূচির সুফলগুলি সম্প্রসারিতহবে বর্ণ, ধর্ম ও লিঙ্গ নির্বিশেষে যুবসমাজের সকলের কাছেই । স্বাক্ষরিত মউ-এর আওতায় যুব সফর বিনিময় কর্মসূচি সহ অন্যান্য বিষয়েঅংশগ্রহণকারীদের নির্বাচিত করা হবে যথেষ্ট স্বচ্ছতার সঙ্গে এবং এ সম্পর্কেসঠিকভাবে জানা ও অবহিত হওয়ার সুযোগ থাকবে সংশ্লিষ্ট সকল নাগরিকেরই। যুব সফর বিনিময় কর্মসূচির মাধ্যমে আন্তর্জাতিক প্রেক্ষাপটে উন্নয়নমূলক একপরিবর্তন নিশ্চিত হওয়ার পাশাপাশি যুবসমাজের জ্ঞান ও অভিজ্ঞতাও সমৃদ্ধ হবে। …
দিল্লি-মীরাট এক্সপ্রেসওয়ের শিলান্যাস করলেন প্রধানমন্ত্রী

নয়ডার ৬২ নম্বর সেক্টরে দিল্লি-মীরাট এক্সপ্রেসওয়ের আজ শিলান্যাস করেন প্রধানমন্ত্রী শ্রী নরেন্দ্র মোদী। একটি ফলক উন্মোচনের মাধ্যমে এই এক্সপ্রেসওয়ে নির্মাণের আনুষ্ঠানিক সূচনা করেন তিনি। অনুষ্ঠানে বক্তব্য রাখতে গিয়ে ব্রিটিশ শাসন থেকে মুক্তির আকাঙ্ক্ষায় ১৮৫৭ খ্রীষ্টাব্দের বিদ্রোহের কথা স্মরণ করিয়ে দেন তিনি। স্বাধীনতার এই সংগ্রামে মীরাটের যে গুরুত্বপূর্ণ ভূমিকা ছিল তারও উল্লেখ করেন প্রধানমন্ত্রী। দিল্লি-মীরাট এক্সপ্রেসওয়ে নির্মাণের কাজ সম্পূর্ণ হলে দূষণ থেকে মুক্তি ঘটবে বলে তিনি মন্তব্য করেন। উন্নয়নের লক্ষ্যে জনসাধারণের আশা-আকাঙ্ক্ষার কথা তুলে ধরে প্রধানমন্ত্রী বলেন, উন্নয়নের প্রথম শর্তটিই হল উন্নত সড়ক ব্যবস্থা। এই এক্সপ্রেসওয়েটি নির্মিত হলে উত্তরপ্রদেশের পশ্চিমাঞ্চলের উন্নয়ন ত্বরান্বিত হবে বলে তিনি মনে করেন। সুবর্ণ চতুর্ভুজ প্রকল্প এবং প্রধানমন্ত্রী গ্রাম সড়ক যোজনার মধ্য দিয়ে ভারতকে যুক্ত করার যে স্বপ্ন প্রাক্তন প্রধানমন্ত্রী শ্রী অটল বিহারী বাজপেয়ী দেখেছিলেন তাও স্মরণ করেন তিনি। কৃষকদের কাছে উপযুক্ত সেচের সুযোগ যাতে পৌঁছে দেওয়া যায় সেই লক্ষ্যে কৃষি সিচাঁই যোজনা সহ কেন্দ্রীয় সরকারের বিভিন্ন উন্নয়নমূলক প্রকল্পের কথা তিনি বিবৃত করেন অনুষ্ঠানে। কেন্দ্রীয় সরকারের তৃতীয় এবং চতুর্থ শ্রেণীর পদগুলিতে সাক্ষাৎকার প্রথা তুলে দেওয়ার বিষয়টির অবতারণা করে প্রধানমন্ত্রী বলেন, ২০১৬-র প্রথম দিন থেকেই দেশের যুব সমাজের কাছে এটি হবে তাঁর সরকারের এক অনবদ্য উপহার। সবক’টি রাজনৈতিক দলকে উদ্দেশ্য করে সংসদের কাজকর্ম সচল রাখতে এবং দরিদ্র-কল্যাণে কাজ করে যাওয়ার লক্ষ্যে ২০১৬-তে শপথ ও সঙ্কল্প গ্রহণের আহ্বান জানান প্রধানমন্ত্রী। তিনি বলেন, সংসদে আলোচনা, বিতর্ক এবং সিদ্ধান্ত গ্রহণের লক্ষ্যেই দেশবাসী জনপ্রতিনিধিদের নির্বাচিত করেছেন। তাই, জনমুখী কাজকর্মই জনপ্রতিনিধিদের কর্তব্য হওয়া উচিত। উত্তরপ্রদেশের রাজ্যপাল শ্রী রাম নায়েক অনুষ্ঠানে উপস্থিত ছিলেন। কেন্দ্রীয় মন্ত্রী ও প্রতিমন্ত্রীদের মধ্যে উপস্থিত ছিলেন শ্রী নীতিন গড়করি, ডঃ মহেশ শর্মা এবং শ্রী পি রাধাকৃষ্ণন /
মহিলাদের ৫০এম রাইফেল শ্যুটিংপ্রতিযোগিতায় রৌপ্য পদক জয়ী আঞ্জুম মৌদগিলকে অভিনন্দিত করলেন প্রধানমন্ত্রী

মহিলাদের৫০এম রাইফেল শ্যুটিং প্রতিযোগিতায় রৌপ্য পদক লাভ করেছেন আঞ্জুম মৌদগিল। তাঁর এইসাফল্যে অভিনন্দন জানিয়ে প্রধানমন্ত্রী শ্রী নরেন্দ্র মোদী বলেছেন : “মহিলাদের৫০এম রাইফেল শ্যুটিং প্রতিযোগিতায় রৌপ্য পদক জয়ী আঞ্জুম মৌদগিলের জন্য আমরাগর্বিত।” /…
আন্তর্জাতিক তেল ও গ্যাস বিশেষজ্ঞদের সঙ্গে প্রধানমন্ত্রীর মত বিনিময়

বিশ্বের তেল ও গ্যাস বিশেষজ্ঞদের সঙ্গে আজ দু’ঘন্টারও ওপর এক আলোচনা বৈঠকে মিলিত হলেন প্রধানমন্ত্রী শ্রী নরেন্দ্র মোদী। শ্রী অরুণ জেটলি, শ্রী পীযূষ গোয়েল এবং শ্রী ধর্মেন্দ্র প্রধানের মতো কেন্দ্রীয় মন্ত্রীরাও বৈঠকে উপস্থিত ছিলেন। এছাড়াও আলোচনায় অংশ নেন নিতি আয়োগের ভাইস চেয়ারম্যান শ্রী অরবিন্দ পানাগারিয়া এবং সরকার ও নিতি আয়োগের শীর্ষস্থানীয় কর্তাব্যক্তিরা। দেশের জ্বালানি ক্ষেত্রে গ্যাসের ব্যবহার, তেল ও গ্যাস অনুসন্ধানে নতুন বিনিয়োগ, নিয়ন্ত্রণ সংক্রান্ত নিয়ম-নীতি আন্তর্জাতিক ক্ষেত্রে তেল ও গ্যাস সম্পদের আহরণ এবং তেল ও গ্যাস অনুসন্ধান ক্ষেত্রে ‘মেক ইন ইন্ডিয়া’ কর্মসূচির প্রসার সম্পর্কিত বিভিন্ন দিক এদিনের বৈঠকে খতিয়ে দেখা হয়। তেল ও গ্যাস অনুসন্ধান ক্ষেত্রে বিনিয়োগের প্রসার, প্রযুক্তিগত উন্নয়ন এবং মানবসম্পদের বিকাশ সম্পর্কিত বিষয়গুলিতে নতুন দৃষ্টিভঙ্গি গ্রহণের অনুকূলে মত প্রকাশ করেন প্রধানমন্ত্রী।
উন্নত মানের বস্ত্রক্ষেত্রে সহযোগিতার জন্য ভারত ও জাপানের মধ্যে সমঝোতা পত্রে কেন্দ্রীয় মন্ত্রীসভার অনুমোদন

প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রীসভার বৈঠকে আজ জাপানের বাজারের জন্য ভারতীয় বস্ত্র ও পরিধেয় সামগ্রীর গুনমান এবং পরীক্ষা পদ্ধতিকে আরো উন্নত করার জন্য ভারতের বস্ত্র সমিতি এবং জাপানের মেসার্স নিসেনকেন কোয়ালিটি ইভলিউশন সেন্টারের মধ্যে সাক্ষরিত সমঝোতাপত্রটিকে অনুমোদন দিয়েছে। এই সমঝোতা পত্রের ফলে জাপানের মেসার্স নিসেনকেন কোয়ালিটি ইভলিউশন সেন্টার বস্ত্র ও পরিধেয় সামগ্রী উৎপাদনের জন্য ভারতে নিজেদের সহযোগী পরীক্ষা ও পর্যবেক্ষণ করার কাজে বস্ত্র সমিতিকে নির্দিষ্ট ভাবে দায়িত্ব দিতে পারবে। এই বস্ত্র ও পরিধেয় সামগ্রীর মধ্যে প্রযুক্তি ক্ষেত্রে ব্যবহৃত কাপড় এবং অন্যান্য উৎপাদিত সামগ্রীও থাকবে, যেগুলির জন্য অভ্যন্তরীণ ও বৈদেশিক ক্রেতা এবং বিক্রেতারা পারস্পরিক সহমতের ভিত্তিতে পরীক্ষা নিরীক্ষার দিন ধার্য করতে পারবেন।
ডঃ শ্যামাপ্রসাদ মুখোপাধ্যায়ের জন্মজয়ন্তীতে প্রধানমন্ত্রীর শ্রদ্ধার্ঘ্য

প্রধানমন্ত্রী শ্রী নরেন্দ্র মোদী ডঃ শ্যামাপ্রসাদ মুখোপাধ্যায়ের জন্মজয়ন্তীতে শ্রদ্ধা জানিয়েছেন। এক ট্যুইট বার্তায় প্রধানমন্ত্রী বলেছেন “ডঃ শ্যামাপ্রসাদ মুখোপাধ্যায়ের জন্মজয়ন্তীতে তাঁকে প্রণাম জানাই। তিনি একজন একনিষ্ঠ দেশপ্রেমিক ছিলেন। ভারতের উন্নয়নে অনুকরণীয় অবদান রেখে গেছেন। ভারতের ঐক্যকে আরও এগিয়ে নিয়ে যাওয়ার জন্য তিনি সাহসী পদক্ষেপ নিয়েছিলেন। তাঁর চিন্তাভাবনা, আদর্শ সমগ্র দেশজুড়ে লক্ষ লক্ষ মানুষকে শক্তি যোগায়।”
জি-২০ শীর্ষ সম্মেলনের পাশাপাশি কোরিয়ার প্রেসিডেন্ট এবং ইতালি ও নরওয়ের প্রধানমন্ত্রীদের সঙ্গে সাক্ষাৎকারে মিলিত হলেন শ্রী নরেন্দ্র মোদী

হামবুর্গেজি-২০ শীর্ষ সম্মেলনের পাশাপাশি প্রধানমন্ত্রী শ্রী নরেন্দ্র মোদী শনিবার সাক্ষাৎকরেন কোরিয়া সাধারণতন্ত্রের প্রেসিডেন্ট মিঃ মুন জে-ইন-এর সঙ্গে। প্রেসিডেন্ট পদেনির্বাচনে জয়লাভের জন্য প্রেসিডেন্ট মুনকে আন্তরিক অভিনন্দন জ্ঞাপন করেন ভারতেরপ্রধানমন্ত্রী। প্রত্যুত্তরে জয়ের পর প্রধানমন্ত্রী শ্রী নরেন্দ্র মোদী দূরভাষেরমাধ্যমে যে অভিনন্দন জানিয়েছিলেন, সে কথা স্মরণ করেন কোরিয়ার প্রেসিডেন্ট।তিনিবলেন, কোরীয় ভাষায় ভারতের প্রধানমন্ত্রী যে ট্যুইট বার্তা পাঠিয়েছিলেন তা উৎসাহ ওআগ্রহের সঙ্গেই গ্রহণ করেন দক্ষিণ কোরিয়ার জনসাধারণ।ভারত ও দক্ষিণ কোরিয়ার মধ্যেকৌশলগত অংশীদারিত্বের সম্পর্ককে আরও এগিয়ে নিয়ে যেতে সঙ্কল্পবদ্ধ হন দুই নেতাই।বিশেষত, ‘মেক ইন ইন্ডিয়া’, ‘ডিজিটাল ইন্ডিয়া’ এবং ‘স্টার্ট আপ ইন্ডিয়া’র মতো প্রধানপ্রধান কর্মসূচিতে অংশগ্রহণের মাধ্যমে অংশীদারিত্বের প্রসার সম্ভব বলে তাঁরা উভয়েইমনে করেন।অনতিবিলম্বে ভারত সফরে আসার জন্য প্রধানমন্ত্রী শ্রী নরেন্দ্র মোদীআমন্ত্রণ জানালে তা সানন্দেই গ্রহণ করেনপ্রেসিডেন্ট মুন। এদিনইতালির প্রধানমন্ত্রী মিঃ পাওলো জেন্টোলিনির সঙ্গেও পৃথকভাবে এক সাক্ষাৎকারে মিলিতহন ভারতের প্রধানমন্ত্রী। বাণিজ্য ও বিনিয়োগ এবং দু’দেশের জনসাধারণের মধ্যে নিবিড়সম্পর্ক গড়ে তোলা প্রসঙ্গে আলোচনা করেন তাঁরা এবং গুরুত্ব দেন দ্বিপাক্ষিকসম্পর্কের প্রসার ও উন্নয়নে। এ বছর নভেম্বরে খাদ্য প্রক্রিয়াকরণের ওপর ভারতে যেবিশেষ প্রদর্শনী ‘ফুড ইন্ডিয়া’ আয়োজিত হতে চলেছে, তাতে ইতালির সক্রিয় অংশগ্রহণপ্রার্থনা করেন শ্রী নরেন্দ্র মোদী। ভারত ও ইতালির মাঝারি ধরনের শিল্প সংস্থাগুলিরমধ্যে সহযোগিতার ওপর বিশেষ জোর দেন দুই বিশ্ব নেতাই। তাঁরা মনে করেন, এর ফলেদ্বিপাক্ষিক অর্থনৈতিক সহযোগিতার এক বলিষ্ঠ বাতাবরণ গড়ে তোলা সম্ভব। ভারতের পক্ষথেকে ইতালির শিল্পক্ষেত্রে যে বিনিয়োগ প্রচেষ্টার উদ্যোগ নেওয়া হয়েছে, তার ভূয়সীপ্রশংসা করেন ইতালির প্রধানমন্ত্রী। জলবায়ু পরিবর্তনের যৌথ মোকাবিলা এবং সমস্যার সমাধানে এক স্থায়ীব্যবস্থা গড়ে তোলার ওপরও গুরুত্ব দেন তাঁরা। এছাড়াও, আফ্রিকার বিকাশ ও অগ্রগতিতেএকযোগে কাজ করে যেতে সহমত প্রকাশ করেন তাঁরা। অন্যদিকে,নরওয়ের প্রধানমন্ত্রী মিসেস এর্ণা সোলবার্গের সঙ্গে আলোচনা ও মতবিনিময়কালেদু’দেশের অর্থনৈতিক সম্পর্ককে আরও জোরদার করে তোলার ওপর বিশেষ গুরুত্ব দেন ভারতেরপ্রধানমন্ত্রী। দ্বিপাক্ষিক সম্পর্কের প্রায় সবক’টি বিষয় সম্পর্কেই আলোচনা করেনতাঁরা। জাতীয় বিনিয়োগ ও পরিকাঠামো তহবিলে নরওয়ের পেনশন তহবিল সংস্থাগুলিকে অংশগ্রহণেরজন্য আমন্ত্রণ জানান শ্রী নরেন্দ্র মোদী। অন্যদিকে, ইউএনজিএ-র পাশাপাশি, সমুদ্রসম্মেলনে ভারতকে যোগ দেওয়ার জন্য আমন্ত্রণ জানান নরওয়ের প্রধানমন্ত্রী। নিরন্তরউন্নয়নের লক্ষ্যে পৌঁছনোর কাজে প্রতীকি সহযোগিতার মনোভাব ফুটে ওঠে মিসেস এর্ণাসোলবার্গের অভিব্যক্তিতে। বৈঠক শেষে এসডিজি খোদাই করা একটি ফুটবল তিনি উপহার দেনভারতের প্রধানমন্ত্রীকে। /
পরশুরাম জয়ন্তীতে জনগণকে শুভেচ্ছা প্রধানমন্ত্রীর

নতুন দিল্লি, ৩ মে, ২০২২ প্রধানমন্ত্রী শ্রী নরেন্দ্র মোদী পরশুরাম জয়ন্তীতে দেশবাসীকে শুভেচ্ছা জানিয়েছেন। এক ট্যুইটে প্রধানমন্ত্রী বলেছেন, " পরশুরাম জয়ন্তীতে দেশবাসীকে শুভেচ্ছা। ভগবান পরশুরাম দয়া ও করুণার পাশাপাশি শৌর্য তথা পরাক্রমের জন্য পূজিত হন।" /
মুম্বাইয়ে শিল্প প্রতিনিধিদের সঙ্গে আলাপচারিতা প্রধানমন্ত্রীর

প্রধানমন্ত্রী শ্রী নরেন্দ্র মোদী আজ মুম্বাইতে বাণিজ্যিক কর্তা ব্যক্তিদের সঙ্গে এক আলাপচারিতায় মিলিত হন। ভারতীয় অর্থনীতি জগতের ৪১ জন কর্মকর্তা এই সাক্ষাৎকারকালে উপস্থিত ছিলেন। গত চার বছরে কেন্দ্রীয় সরকার গৃহীত নীতিগত সংস্কার প্রচেষ্টা সম্পর্কে দু’ঘন্টারও বেশি সময় ধরে তাঁদের মধ্যে কথাবার্তা হয়। অর্থনৈতিক বিকাশ তথা অগ্রগতিতে শিল্পের অবদান প্রসঙ্গেও আলোচনা হয় তাঁদের মধ্যে। দেশে ব্যবসা-বাণিজ্যের পরিবেশকে উন্নততর করে তোলার উদ্যোগকে সাধুবাদ জানান শিল্প প্রতিনিধিরা। ভারতের সমৃদ্ধি সম্ভাবনার বাস্তবায়নে তা বিশেষভাবে সাহায্য করবে বলে তাঁরা মনে করেন। প্রধানমন্ত্রী শ্রী নরেন্দ্র মোদীর এক ‘নতুন ভারত’ গঠনের দৃষ্টিভঙ্গীকেও সমর্থন জানান তাঁরা। শ্রী মোদী স্টার্ট আপ শিল্পোদ্যোগীদের সঙ্গে তাঁর সাম্প্রতিক আলোচনা ও মতবিনিময়ের কথা উল্লেখ করেন শিল্প প্রতিনিধিদের কাছে। তিনি বলেন যে, এক ইতিবাচক ও সদর্থক মানসিকতা এবং ‘করে দেখাতে পারি’ এই আত্মবিশ্বাস এখন ভারতে আবার নতুন করে জেগে উঠেছে। কৃষি সহ বিভিন্ন ক্ষেত্রে আরও বেশি মাত্রায় বিনিয়োগ করার জন্য কর্পোরেট ক্ষেত্রের কাছে তিনি আর্জি জানান। দেশীয় উৎপাদন ব্যবস্থাকে আরও চাঙ্গা করে তোলার ওপর জোর দিয়ে প্রধানমন্ত্রী বলেন, চিকিৎসার সাজসরঞ্জাম এবং বৈদ্যুতিন ও প্রতিরক্ষা উৎপাদনের মতো ক্ষেত্রগুলিতে আরও বেশি করে নজর দেওয়া প্রয়োজন।
‘ভারতীয় পেট্রোলিয়াম ও বিস্ফোরক সুরক্ষা সেবা’ নামে গ্রুপ ‘এ’ পর্যায়ের এক ক্যাডার সার্ভিস চালু করা হবে : সিদ্ধান্ত কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার এক বৈঠকে আজ ‘ভারতীয় পেট্রোলিয়াম ও বিস্ফোরক সুরক্ষা সেবা’ নামে গ্রুপ ‘এ’ পর্যায়ের এক ক্যাডার সৃষ্টির প্রস্তাব অনুমোদিত হল। পেট্রোলিয়াম অ্যান্ড সেফটি অর্গানাইজেশন (পেসো)-এর টেকনিক্যাল পর্যায়ের আধিকারিকদের জন্যএই নতুন ক্যাডার সৃষ্টির পাশাপাশি, ক্যাডার রিভিউ-এর প্রস্তাবেও আজ সায় দেয় কেন্দ্রীয় মন্ত্রিসভা। কেন্দ্রীয় মন্ত্রিসভার এই সিদ্ধান্ত গ্রহণের পরিপ্রেক্ষিতে সংস্থার কর্মক্ষমতা এবং কর্মী ও আধিকারিকদের দক্ষতা বিশেষভাবে বৃদ্ধি পাবে বলে আশা করা হচ্ছে। সেইসঙ্গে, গ্রুপ ‘এ’ পর্যায়ের আধিকারিকদের পদোন্নতির সুযোগ সম্প্রসারণের সম্ভাবনাও বৃদ্ধি পাবে।
ডক ওবন্দর কর্মীদের ২০১৪-১৫থেকে ২০১৫-১৬সাল পর্যন্ত
উৎপাদন-ভিত্তিকপুরস্কার দান সম্পর্কিতকর্মসূচিটি কেন্দ্রীয়মন্ত্রিসভায় অনুমোদিত

ডকও বন্দর কর্মীদের ২০১৪-১৫থেকে ২০১৫-১৬সাল পর্যন্ত উৎপাদন-ভিত্তিকপুরস্কার দান সম্পর্কিতকর্মসূচিটি আজ অনুমোদিত হয়েছেকেন্দ্রীয় মন্ত্রিসভায়।প্রধানমন্ত্রী শ্রী নরেন্দ্রমোদীর নেতৃত্বে বৈঠকটি অনুষ্ঠিতহয়। ২০১৪-১৫আর্থিক বছরে এই খাতে অ্যাডহক ভিত্তিতে যে অর্থ ইতিমধ্যেইদিয়ে দেওয়া হয়েছে তাকে এইহিসেবের মধ্যে নিয়ে এসেইউৎপাদন-ভিত্তিকপুরস্কারের অর্থমূল্য চূড়ান্তকরা হবে। এই ব্যবস্থায় উপকৃতহবেন বড় বড় ডক ও বন্দরের প্রায়৪৪ হাজারের মতো কর্মী ও আধিকারিক।এই ব্যবস্থায় সংশ্লিষ্টকর্মীদের মধ্যে উৎপাদনশীলতারমনোভাব ও মানসিকতা গড়ে উঠবে, যারফলশ্রুতিতে সম্ভব হবে শিল্পসম্পর্কের প্রসার ও উন্নয়নসংক্রান্ত কাজকর্মের।
দেশেরপ্রতিটি গৃহস্থ বাড়িতে বিদ্যুতের সুযোগ পৌঁছে দিতে ‘সৌভাগ্য’ কর্মসূচির সূচনাকরলেন প্রধানমন্ত্রী; জাতির উদ্দেশে উৎসর্গ করলেন দীনদয়াল উর্জা ভবন

সোমবারনয়াদিল্লিতে ‘প্রধানমন্ত্রী সহজ বিজলীহর ঘর যোজনা’, অর্থাৎ, ‘সৌভাগ্য’ কর্মসূচিরআনুষ্ঠানিক সূচনা করলেন প্রধানমন্ত্রী শ্রী নরেন্দ্র মোদী। এই কর্মসূচির মূললক্ষ্য হল দেশের প্রত্যেকটি বাড়িতে বিদ্যুৎ সংযোগের সুযোগ পৌঁছে দেওয়া। পণ্ডিতদীনদয়াল উপাধ্যায়ের জন্মবার্ষিকী উপলক্ষে ‘দীনদয়াল উর্জা ভবন’ নামে ওএনজিসি-র একটিনতুন ভবনও উৎসর্গ করেন জাতির উদ্দেশে। গ্যাসক্ষেত্রের একটি বুস্টার কম্প্রেসারও এদিন জাতির উদ্দেশে উৎসর্গ করেন তিনি। জন ধনযোজনা, বিমা কর্মসূচি, মুদ্রা যোজনা, উজ্জ্বলা যোজনা এবং উড়ান কর্মসূচির সাফল্যেরদৃষ্টান্তগুলি প্রধানমন্ত্রী উল্লেখ করেন তাঁর ভাষণে। দেশের দরিদ্রতম মানুষেরকল্যাণে কেন্দ্রীয় সরকার কিভাবে এই সমস্ত কর্মসূচি রূপায়ণের কাজে এগিয়ে গেছে, তাতিনি ব্যাখ্যা করেন তাঁর এদিনের বক্তব্যে। প্রধানমন্ত্রীসহজ বিজলী হর ঘর যোজনা প্রসঙ্গে প্রধানমন্ত্রী বলেন, দেশের যে ৪ কোটি বাড়িবিদ্যুতের সুযোগ থেকে এখনও বঞ্চিত রয়ে গেছে, সেই সমস্ত বাড়িতে ১৬ হাজার কোটি টাকাব্যয়ে বিদ্যুৎ সংযোগের সুযোগ পৌঁছে দেওয়া হবে। দরিদ্রদের কাছে এই ব্যবস্থা পৌঁছেদেওয়া হবে সম্পূর্ণ বিনা খরচে। প্রসঙ্গততিনি উল্লেখ করেন যে এর আগে বিদ্যুৎহীন ১৮ হাজার গ্রামে বিদ্যুতের সুযোগ পৌঁছেদেওয়ার লক্ষ্যমাত্রা ধার্য করেছিলেন তিনি। তার মধ্যে এখনও পর্যন্ত বাকি রয়েছে ৩হাজারটিরও কম গ্রামে বিদ্যুৎ সংযোগ পৌঁছে দেওয়ার কাজ। শ্রী মোদীবলেন, কয়লার অপ্রাচুর্য এখন এক অতীত ইতিহাস মাত্র। বিদ্যুৎ উৎপাদন ক্ষমতা বৃদ্ধিপাওয়ার ফলে বিদ্যুৎ যোগানে ঘাটতির পরিমাণ দূর করার পাশাপাশি উৎপাদনের সুনির্দিষ্টলক্ষ্যমাত্রা অতিক্রম করাও সম্ভব হয়েছে। আগামী ২০২২সালের মধ্যে ১৭৫ গিগাওয়াট পুনর্নবীকরণযোগ্য জ্বালানির লক্ষ্যমাত্রা পূরণ করারলক্ষ্যে তাঁর সরকার কিভাবে কাজ করে চলেছে তাও এদিন প্রসঙ্গত ব্যাখ্যা করেন তিনি।প্রধানমন্ত্রী বলেন, পুনর্নবীকরণযোগ্য জ্বালানি ক্ষেত্রে বিদ্যুতের মাশুল উল্লেখযোগ্যভাবেকমিয়ে আনা হয়েছে। অন্যদিকে, বৃদ্ধি পেয়েছে বিদ্যুৎ সংবহন ক্ষমতা। ‘উদয়’কর্মসূচির মাধ্যমে বিদ্যুৎ বন্টন সংস্থাগুলি যেভাবে তাদের লোকসানের মাত্রা কমিয়েআনার কাজে সাফল্য অর্জন করেছে, তা সহযোগিতা তথা প্রতিযোগিতামূলক যুক্তরাষ্ট্রীয়তারএক বিশেষ দৃষ্টান্ত বলে উল্লেখ করেন তিনি। ‘উজালা’কর্মসূচির প্রসঙ্গও এদিন উঠে আসে প্রধানমন্ত্রীর বক্তব্যে। এলইডি বাল্বের দাম যেঅনেকটাই কমিয়ে আনা গেছে একথারও উল্লেখ ছিল এদিন তাঁর ভাষণে। শ্রী মোদীবলেন, ‘নতুন ভারত’ গড়ে তুলতে প্রয়োজন জ্বালানির এমন এক কাঠামোগত ব্যবস্থা যা সমতা,দক্ষতা এবং নিরন্তর বিকাশের নীতি অনুসরণ করে গড়ে উঠবে। জ্বালানি ক্ষেত্রকে আরওচাঙ্গা ও শক্তিশালী করে তুলতে কেন্দ্রীয় সরকারের কর্মসংস্কৃতির ক্ষেত্রেও যে আমূলপরিবর্তন ঘটেছে, সেই প্রসঙ্গটিও এদিন স্থান পায় তাঁর বক্তব্যে। সরকারিকর্মসংস্কৃতি পরিবর্তনের পাশাপাশি সমগ্র দেশের কর্মসংস্কৃতি বিশেষভাবে উৎসাহিত হবেবলে মনে করেন প্রধানমন্ত্রী। /
সংসদে সব বিষয় নিয়ে আলোচনার জন্য সরকার প্রস্তুত

রাজ্যসভার ২৫০তম অধিবেশনের নিরিখে সংসদের বর্তমান অধিবেশনটি অত্যন্ত গুরুত্বপূর্ণ বলে প্রধানমন্ত্রী শ্রী নরেন্দ্র মোদী বর্ণনা করেছেন। ভারতীয় সংবিধান ৭০ বছর পূর্ণ হতে চলেছে। সংসদের শীতকালীন অধিবেশন শুরুর প্রক্কালে প্রধানমন্ত্রী সাংবাদিকদের সঙ্গে কথা বলছিলেন। দেশের প্রগতির ক্ষেত্রে রাজ্যসভা গুরুত্বপূর্ণ ভূমিকা পালন করে আসছে বলে তিনি এর প্রশংসা করেন। “বন্ধুগণ, ২০১৯ – এর সংসদের এটিই শেষ অধিবেশন এবং একই সঙ্গে রাজ্যসভার ২৫০তম অধিবেশন বসতে চলেছে। দেশের অগ্রগতি ও উন্নয়নে রাজ্যসভা গুরুত্বপূর্ণ ভূমিকা পালন করে আসছে”। ২৬ নভেম্বর দেশ ৭০তম সংবিধান দিবস পালন করবে। ৭০ বছর আগে ১৯৪৯ সালের ২৬ নভেম্বর ভারতীয় সংবিধান কার্যকর হয়েছিল। প্রধানমন্ত্রী বলেন, ভারতের একতা, সংহতি ও বৈচিত্র্যের ক্ষেত্রে সংবিধানের গুরুত্বপূর্ণ ভূমিকা রয়েছে। “২৬ নভেম্বর আমরা ৭০তম সংবিধান দিবস পালন করবো। এই দিনে সংবিধান কার্যকর করার ৭০ বছর পূর্তি হবে। দেশের একতা, সংহতি ও বৈচিত্র্যের ক্ষেত্রে সংবিধানের ভূমিকা অত্যন্ত গুরুত্বপূর্ণ। ভারতের সৌন্দর্য্য এর মধ্যে অন্তর্নিহিত রয়েছে। এটি দেশের চালিকাশক্তি। আমাদের সংবিধানের ৭০ বছর পূর্তি উপলক্ষে জনসাধারণের সচেতনতার উৎস হিসাবে সংসদের এই অধিবেশন কাজ করবে”। দেশের প্রগতি ও উন্নয়নের জন্য সাংসদদের আলোচনাগুলি যেন সহায়ক হয়, সেই লক্ষ্যেই প্রধানমন্ত্রী সকল সাংসদকে বিগত অধিবেশনগুলির মতো এই অধিবেশনে সক্রিয় ও ইতিবাচক আলোচনায় অংশ নেওয়ার জন্য আবেদন জানিয়েছেন। “বিগত কয়েক দিনে প্রায় সব দলের নেতৃবৃন্দের সঙ্গে সাক্ষাৎ করার সুযোগ আমাদের হয়েছে। সরকার গঠনের ঠিক পরই যে অধিবেশন বসেছিল, অর্থাৎ শেষ অধিবেশনটির মতোই বর্তমান অধিবেশনেও সকল সাংসদদের সক্রিয় ও ইতিবাচক অংশগ্রহণ করা উচিৎ। বিগত অধিবেশনের সাফল্য ছিল নজর কাড়া। আমি গর্বের সঙ্গে জনসমক্ষে বলেছি, এই সাফল্য সরকার বা সরকার পক্ষের নয়, সংসদেরই। প্রত্যেক সাংসদ এই সাফল্যের অংশীদার। আমি আরও একবার সকল সাংসদকে তাঁদের সক্রিয় অংশগ্রহণের জন্য আমার কৃতজ্ঞতা জানাচ্ছি এবং আশা করি, এই অধিবেশনেও তাঁদের সক্রিয় অংশগ্রহণের মাধ্যমে দেশের উন্নতি ত্বরান্বিত হবে। সব বিষয়ের ওপর আলোচনা আমরা চাই। দেশের কল্যাণ ও উন্নয়নের জন্য পক্ষে অথবা বিপক্ষে – সবরকম আলোচনার প্রয়োজন রয়েছে। সকল সদস্যকে আমার শুভেচ্ছা”।
যুক্তরাজ্যের  প্রধানমন্ত্রীকে টেলিফোনে ধন্যবাদ জানালেন শ্রী নরেন্দ্র মোদী

যুক্তরাজ্যের প্রধানমন্ত্রী মিসেস টেরেসা মে-রসঙ্গে মঙ্গলবার টেলিফোনে কথা বললেন ভারতের প্রধানমন্ত্রী শ্রী নরেন্দ্র মোদী । নতুন দায়িত্বভার গ্রহণের জন্য প্রধানমন্ত্রী মে-কে অভিনন্দন জানান তিনি । গত বছর নভেম্বরে তাঁর যুক্তরাজ্য সফরের কথাস্মরণ করে প্রধানমন্ত্রী বলেন যে এই সফর তাঁর কাছে এক স্মরণীয় ঘটনা হয়ে থাকবে । ভারত ও যুক্তরাজ্যের মধ্যে কৌশলগত অংশীদারিত্বের সম্পর্ককে আরও শক্তিশালীকরে তোলার লক্ষ্যে ভারতের দৃঢ় অঙ্গীকারের কথাও তিনি ব্যক্ত করেন যুক্তরাজ্যের প্রধানমন্ত্রীরকাছে । বিশ্বের বিভিন্ন মঞ্চে ভারতকে সমর্থনজানানোর জন্য ঐ দেশের বিশেষ প্রশংসাও করেন তিনি । প্রত্যুত্তরে ভারতের প্রধানমন্ত্রীকে ধন্যবাদজানান মিসেস টেরেসা মে । আন্তর্জাতিক চ্যালেঞ্জগুলির মোকাবিলায়দ্বিপাক্ষিক সম্পর্ককে আরও শক্তিশালী করে তোলার ইচ্ছার কথাওব্যক্ত করেন তিনি । একইসঙ্গে, দু ’ দেশের মধ্যে সহযোগিতার ক্ষেত্র প্রসারের অনুকূলেও সায় দেন যুক্তরাজ্যের প্রধানমন্ত্রী । /…
অভিনেতা বিবেকের প্রয়াণে প্রধানমন্ত্রীর শোকবার্তা

নতুনদিল্লি, ১৭ই এপ্রিল, ২০২১ প্রধানমন্ত্রী শ্রী নরেন্দ্র মোদী অভিনেতা বিবেকের অকাল প্রয়াণে শোক প্রকাশ করেছেন। এক ট্যুইট বার্তায় শ্রী মোদী বলেছেন, “ বিখ্যাত অভিনেতা বিবেকের অকাল প্রয়াণে অনেকেই শোকাহত। তাঁর হাস্য কৌতুক এবং মজার মজার সংলাপ মানুষকে আনন্দ দিত। তাঁর চলচ্চিত্রর মধ্য দিয়ে এবং ব্যক্তিগত জীবনে তিনি পরিবেশ এবং সমাজের জন্য ভাবনা চিন্তা করতেন। তাঁর পরিবার পরিজন, বন্ধুবান্ধব এবং গুণমুগ্ধ ভক্তদের সমবেদনা জানাই। ওঁ শান্তি। “ /
গোপাল কৃষ্ণ গোখলের জন্মবার্ষিকীতে প্রধানমন্ত্রীর শ্রদ্ধার্ঘ্য

নয়াদিল্লি, ০৯ মে, ২০২২ প্রধানমন্ত্রী শ্রী নরেন্দ্র মোদী মহান নেতা গোপাল কৃষ্ণ গোখলের জন্মবার্ষিকীতে তাঁর প্রতি শ্রদ্ধা নিবেদন করেছেন। এক ট্যুইট বার্তায় প্রধানমন্ত্রী বলেছেন, “মহান নেতা গোপাল কৃষ্ণ গোখলের জন্মবার্ষিকীতে তাঁকে শ্রদ্ধা জানাই। আমাদের স্বাধীনতা আন্দোলনে তাঁর অবদান চিরস্মরণীয় হয়ে থাকবে। গণতান্ত্রিক নীতি ও সামাজিক ক্ষমতায়নে তাঁর দৃঢ় অঙ্গীকার আমাদের সকলকে অনুপ্রাণিত করে”।
শ্রীলঙ্কারপ্রাক্তন প্রধানমন্ত্রী রত্নসিরি বিক্রমনায়েকের মৃত্যুতে শোক প্রকাশপ্রধানমন্ত্রীর

শ্রীলঙ্কারপ্রাক্তন প্রধানমন্ত্রী শ্রী রত্নসিরি বিক্রমনায়েক-এর প্রয়াণে শোক প্রকাশ করেছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “প্রবীণরাজনীতিজ্ঞ এবং শ্রীলঙ্কার প্রাক্তন প্রধানমন্ত্রী রত্নসিরি বিক্রমনায়েকের প্রয়াণেগভীর শোক ও সমবেদনা জানাই।”